Patrick Roest (s. 7. joulukuuta 1995) on alankomaalainen pikaluistelija. Hän saavutti kaksi olympiamitalia Pyeongchangissa 2018: hopeaa 1 500 metrillä ja pronssia joukkuetakaa-ajossa. Hän voitti yleisluistelun MM-kilpailuissa 2018, 2019 ja 2020 kultaa sekä 2017 hopeaa. Matkakohtaisissa MM-kilpailuissa hän on saavuttanut kultaa joukkuetakaa-ajossa 2021, hopeaa 5 000 metrillä 2019 ja 2021, hopeaa 10 000 metrillä 2019 sekä pronssia 1 500 metrillä 2021. Lisäksi hän on ollut 1 500 metrillä kuudes 2017. Yleisluistelun EM-kilpailuissa hän sai kultaa 2021 ja hopeaa 2019. Matkakohtaisissa EM-kilpailuissa hän saavutti 2020 kultaa 5 000 metrillä ja joukkuetakaa-ajossa sekä pronssia 1 500 metrillä.